
BCG hólyag instilláció fontossága a felületes, nem izominvazív hólyagdaganatok kezelésében

Bevezetés: BCG hólyag instilláció a felületes, nem izominvazív papilláris hólyag carcinoma esetén hivatott a daganat progresszióját, recurrenciáját megelőzni, valamint a távoli metasztázisok kialkulásának megakadályozását biztosítani a hólyagfalban kiváltott immunválasz révén.

Célkitűzés: Retrospektív tanulmány, amelyben vizsgáljuk a 2006- 2012 időintervallumban a Marosvásárhelyi Urológia Klinika 135 húgyhólyag daganatos betegének a teljes BCG instilláció kezelés hatékonyságát.

Anyag és módszer:  A vizsgált betegcsoportban figyelembe vettük a nemek arányát (férfi: nő -> 3:1), daganat szövettani típusát (Ta, G1=30%, G2=53%, G3=17%), méretét és számát. Transzuretrális hólyagrezekció végrehajtása után, LAMM séma alapján, az első 6 hétben heti egy instillációt végzünk. Ezután cisztoszkópiát kivitelezünk, majd 3 havonta 1- 3 instillációt és cisztoszkópiát alkalmazunk 36 hónapon át. 

Eredmények: Az átlag életkor 50- 70 év, valamint a recidiva arány 5% (7 személy). Ezesetben a recidiva az elsődleges daganattal megegyező szövettani tulajdonságokat mutat. Mindezek mellett néhány szövődmény is fellépett a betegek 13%-nál (18 személy). Ezek közé sorolható a makroszkópikus hematuria, láz (38- 38,5C fok), cisztitisz és urethritisz, illetve egy személynél a TBC-s cisztitisz volt kimutatható.
Következtetés: Kijelenthető, hogy a BCG instilláció hatékony kezelési módszer a felületes, nem izominvazív papilláris hólyagdaganatok esetén.Ugyanakkor az 5%-os recidiva arány arra enged következtetni, hogy érdemes alkalmazni a kezelést minden ilyen típusú hólyagdaganat esetén.   



